* **GS Ensenyament i Animació Socioesportiva**
* **GS Condicionament Físic**

**PREINSCRIPCIÓ CURS 2019-2020**

La preinscripció s’ha de fer de forma telemàtica, via web [www.gencat.cat/preinscripcio](http://www.gencat.cat/preinscripcio)

**HORARI SECRETARIA:**  MATINS: de dilluns a divendres: de 8’30h a 14’30h

 TARDA: dilluns i dimecres des de les 16h a les 18h

 DES DE L’1 DE JUNY AL 30 DE SETEMBRE (agost tancat): de dilluns a divendres de 8,30h a 14,30h

**HORARI LECTIU**

De dilluns a divendres de 8’15 a 14’55 h.

**CALENDARI:**

|  |  |
| --- | --- |
| Presentació de sol·licituds | **del 29 de maig al 5 de juny de 2019**. (presentació documentació fins el 7 de juny) |
| Publicació llistes amb barem provisional | 28 de juny de 2019 |
| Reclamacions | De l’1 al 4 de juliol de 2019 |
| Resolució reclamacions | 4 de juliol de 2019 |
| Sorteig número de desempat | 9 de juliol de 2019 |
| Publicació llistes ordenades definitives | **10 de juliol de 2019** |
| Publicació llistes d’ admesos | **17 de juliol de 2019** |
| Període matriculació o confirmació de plaça | del 18 al 23 de juliol de 2019 |

**REQUISITS D’ACCÉS**

Certificat de la qualificació mitjana dels estudis o del curs que en permeten l'accés o certificat de la qualificació de la prova d'accés:

* Batxillerat LOE o altres estudis o cursos que permetin l’accés: certificat acadèmic de la qualificació mitjana numèrica dels estudis.
* Batxillerat LOGSE: original i fotocòpia de les pàgines 22 i 23 del llibre de qualificacions del batxillerat.
* Prova d'accés.
* Prova d'accés a la universitat per majors de 25 anys en l'any actual, còpia impresa de la consulta dels resultats a través del web corresponent.
* Les persones exemptes de la prova d’accés per haver superat les proves d’accés a la universitat de majors de 40 o 45 anys han de presentar certificat de superació d’aquesta prova.
* Títol de tècnic de formació professional.

Els certificats acadèmics que no es poden presentar durant el període de preinscripció perquè estan pendents de resolució de reclamacions o altres tràmits oficials es poden aportar dins el termini per presentar reclamacions. Si no es presenta la certificació dintre d'aquest termini, la sol·licitud no s'assigna.

En el cas que s'al·legui el curs d'orientació universitària (COU) o un títol de tècnic especialista (FP2),  la nota mitjana l'ha de calcular el centre on s'han acabat els estudis, d'acord amb la normativa establerta en la resolució.

**Documentació identificativa**

Les persones que han emplenat la sol·licitud amb suport informàtic han de presentar:

* Si l'alumne és major d'edat o fa els 18 anys durant l'any 2019:
	+ Original i fotocòpia del DNI o NIE, si no s'ha pogut validar el document electrònicament; original i fotocòpia del passaport o del document d'identitat del país d'origen, si es tracta d'estrangers comunitaris, si és el document amb què s'ha identificat.
* Si l'alumne és menor d'edat, i no fa els 18 anys durant l'any 2019, també s'ha de presentar:
	+ Original i fotocòpia del llibre de família o altres documents relatius a la filiació. Si està en situació d'acolliment, la resolució d'acolliment del Departament de Treball, Afers Socials i Famílies.
	+ Original i fotocòpia del DNI o NIE de l'alumne/a i de la persona sol·licitant (pare, mare, tutor/a o guardador/a de fet), si no s'ha pogut validar el document electrònicament; o original i fotocòpia del passaport o del document d'identitat del país d'origen si es tracta d'estrangers comunitaris, si és el document amb què s'han identificat.

Les persones que hagin presentat la sol·licitud electrònica no cal que presentin la documentació identificativa. Només en el cas que l'alumne sigui menor d'edat o no faci els 18 anys durant l'any 2019, ha de presentar original i fotocòpia del llibre de família o altres documents relatius a la filiació; si està en situació d'acolliment, la resolució d'acolliment del Departament de Treball, Afers Socials i Famílies.

**Criteri de prioritat per a l'assignació de places**

Segons la **via d'accés** a aquests ensenyaments s'apliquen els criteris de prioritat i es fan les reserves de places següents:

- Via d'accés: **batxillerat** o [estudis equivalents](http://queestudiar.gencat.cat/web/.content/home/preinscripcio/estudis/fp-gs/documentacio/equivalencies-btx.pdf); reserva del 60%. Tenen prioritat els alumnes que han cursat les [modalitats de batxillerat prioritàries](http://queestudiar.gencat.cat/ca/preinscripcio/estudis/fp-gs/prioritat-batx/) per al cicle corresponent. Un cop aplicada la prioritat, les sol·licituds s'ordenen segons la qualificació mitjana dels estudis.

- Via d'accés: **títol de tècnic de formació professional**; reserva del 20%.

Per aquesta via, les sol·licituds s'ordenen tenint en compte les [prioritats](http://queestudiar.gencat.cat/ca/preinscripcio/estudis/fp-gs/prioritat-batx/) següents:

* En primer lloc, els alumnes procedents de la mateixa família professional que han cursat l'opció prioritària en el curs de formació específic d'accés o el curs de preparació per a la incorporació a cicles de grau superior.
* En segon lloc, els alumnes procedents d'una altra família professional que han cursat l'opció prioritària en el curs de formació específic d'accés o el curs de preparació per a la incorporació a cicles de grau superior.
* En tercer lloc, els alumnes procedents de la mateixa família professional que no han cursat l'opció prioritària en el curs de formació específic d'accés o el curs de preparació per a la incorporació a cicles de grau superior.
* En quart lloc, els alumnes procedents d'una altra família professional que no han cursat l'opció prioritària en el curs de formació específic d'accés o el curs de preparació per a la incorporació a cicles de grau superior.
* En cinquè lloc, els alumnes que han superat la formació per a les proves d'accés o el curs de preparació per a les proves d'accés.
* En sisè lloc els alumnes amb títol de tècnic de grau mitjà de formació professional que no estiguin en cap de les situacions anteriors i procedeixen d'una família professional afí, segons les afinitats entre famílies professionals.
* En setè lloc els alumnes amb títol de tècnic de grau mitjà de formació professional que no estiguin en cap de les situacions anteriors i procedeixen d'una família professional no afí.

Un cop aplicada la prioritat, les sol·licituds s'ordenen segons la **qualificació final** mitjana del títol de tècnic al·legat.

- Via d'accés: **prova d'accés** o exempció total de la prova o tenir altres titulacions que en permeten l'accés; reserva del 20%. Les sol·licituds s'ordenen segons la qualificació de la prova o la qualificació mitjana dels estudis al·legats.

Si per alguna de les vies d'accés no s'ocupen totes les places reservades corresponents, les vacants es reparteixen entre les altres vies de forma proporcional.

**Documentació acreditativa del criteri de prioritat**

Document que cal presentar segons la via d'accés que s'ha d'acreditar:

* certificat de la qualificació mitjana dels estudis que permeten l'accés als cicles o
* certificat de la qualificació de la prova d'accés.

 - Els alumnes escolaritzats a Catalunya a partir del curs 2016-2017 que al·leguin el títol de **batxillerat** o el de **tècnic de formació professional** no han de presentar cap certificat perquè la qualificació s'obté de les bases de dades del Departament d'Educació. Només si no es mostra a la llista de barem provisional, s'ha de presentar el certificat dins el període de reclamacions.

- Els alumnes pendents de l'avaluació extraordinària han de presentar el certificat de la qualificació abans de finalitzar el període de reclamació a la llista de barem provisional.

- Els tècnics de formació professional que vulguin al·legar la prioritat per haver cursat una **formació relacionada amb l'accés** als cicles de grau superior han de presentar el certificat de superació de la formació.

- Les persones que han superat la **prova d'accés** a Catalunya des de l'any 2011 no han de presentar el certificat perquè la qualificació s'obté de l'aplicació de proves. Només si no es mostra a la llista de barem provisional, s'ha de presentar el certificat dins el període de reclamacions.

- Si es tracta d'estudis de batxillerat LOGSE cal presentar l'original i una còpia de les pàgines 22 i 23 del llibre de qualificacions.

- Els alumnes que al·leguen un **estudi estranger homologat** a Catalunya des de l'any 2016 no cal que presentin cap document. La qualificació s'obté de l'aplicació de gestió d'homologacions. Només si no es mostra a la llista de barem provisional, s'ha de presentar la credencial dins el període de reclamacions.

La resta d'alumnes que al·leguen un estudi estranger han de presentar la credencial d'homologació amb la qualificació; si no hi consta o bé no s'ha resolt encara l'homologació, poden demanar el càlcul de la qualificació mitjana al Departament d'Educació; si no es demana o no es pot calcular dins el termini, es considera que és un 5.

- Les persones que han superat la **prova d'accés a la universitat** per a majors de 25 anys l'any actual han de presentar una còpia impresa de la consulta dels resultats a través del web corresponent (en el moment de la matrícula cal presentar al centre el certificat de superació de la prova).

- Les persones exemptes de la prova d'accés per haver superat les proves d'accés a la universitat per a majors de 40 o 45 anys han de presentar el certificat de superació d'aquesta prova.

**Documentació acreditativa de la condició d'esportista d'alt rendiment o alt nivell**

Els esportistes d'alt rendiment o alt nivell han de presentar una còpia del BOE on es publica aquesta condició (en tot cas ha de tenir una antiguitat inferior als 5 anys o als 7 anys en el cas de medallistes olímpics o paralímpics) o el certificat del Consell Català de l'Esport que ho acredita, o altra documentació acreditativa que la normativa estableixi.